Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_16122019/Jukka_Kujalan_virkasuhteeseen_liittyvat_(87830)
Timestamp: 2020-01-21 17:19:56+00:00
Document Index: 21402365

Matched Legal Cases: ['§ 508', '§ 482', '§ 483', '§ 484', '§ 485', '§ 486', '§ 54', '§ 487', '§ 488', '§ 489', '§ 490', '§ 491', '§ 492', '§ 493', '§ 494', '§ 495', '§ 496', '§ 497', '§ 498', '§ 499', '§ 500', '§ 501', '§ 502', '§ 503', '§ 504', '§ 505', '§ 506', '§ 507', '§ 509', '§ 510', '§ 511', '§ 512', '§ 513', '§ 514', '§ 515']

Jukka Kujalan virkasuhteeseen liittyvät toimenpiteet | Rovaniemi
Jukka Kujalan virkasuhteeseen liittyvät toimenpiteet
§ 508 Jukka Kujalan virkasuhteeseen liittyvät toimenpiteet
ROIDno-2019-2062
Lain kunnallisesta viranhaltijasta 37 §:n mukaan “virkasuhde voidaan irtisanoa, kun viranhaltijan tehtävät ovat vähentyneet olennaisesti ja pysyvästi taloudellisista syistä, työnantajan tai asianomaisen yksikön tehtävien uudelleen järjestelyn vuoksi taikka muista niihin verrattavista syistä. Irtisanominen edellyttää lisäksi, ettei viranhaltijaa voida ammattitaitoonsa ja kykyynsä nähden kohtuudella sijoittaa toiseen virkasuhteeseen tai ottaa sellaiseen työsuhteeseen, jonka tehtävät eivät olennaisesti poikkea viranhaltijan tehtävistä, tai kouluttaa uusiin tehtäviin.”
Päätös virkasuhteen irtisanomisesta tai purkamisesta on annettava kirjallisesti tiedoksi viranhaltijalle henkilökohtaisesti. Jollei tämä ole mahdollista, päätös virkasuhteen irtisanomisesta tai purkamisesta saadaan antaa tiedoksi lähettämällä päätös kirjeitse.
Jukka Kujala on koulutukseltaan yhteiskuntatieteiden lisensiaatti ja yhteiskuntatieteiden maisteri. Kujala on toiminut työurallaan elinvoimajohtajan tehtävän lisäksi muun muassa toimitusjohtajana, kehittämispäällikkönä, tuntiopettajana ja amanuenssina.
Rovaniemen kaupungin avoinna olevista tehtävistä Kujalalle voidaan ensisijaisesti tarjota liitteenä olevassa perustelumuistiossa esitetyillä perusteilla toistaiseksi voimassa olevaa elinvoimapalvelujen toimialan toimialajohtajan tehtävää 1.1.2020 alkaen. Kujala on ilmoittanut ottavansa viran vastaan, mikäli sitä hänelle tarjotaan.
Kaupunginhallitus toteaa, että Jukka Kujalan nykyinen virka elinvoimajohtajana lakkaa 31.12.2019 lukien viran lakkauttamisen perusteella. Koska Kujalalle tarjolla olevat tehtävät vähentyvät olennaisesti ja pysyvästi toiminnan ja tehtävien uudelleenorganisoinnista johtuen viranhaltijalain 37 §:n tarkoittamalla tavalla, Rovaniemen kaupunki on selvittänyt irtisanomisen vaihtoehtona muun avoimen viran tarjoamismahdollisuudet. Viranhaltijalain 37 §:ssä säädetyn mukaisesti Kujala sijoitetaan suostumuksensa mukaisesti liitteenä olevassa perustelumuistiossa esitetyillä perusteilla toistaiseksi voimassa olevaan elinvoimapalvelujen toimialan toimialajohtajan virkaan 1.1.2020 alkaen. Päätös pannaan täytäntöön mahdollisesta muutoksenhausta huolimatta.
Kaupunginhallitus kuuli asiassa henkilöstöjohtaja Antti Määttää.
Jukka Kujala
§ 482 Kokouksen laillisuus ja päätösvaltaisuus sekä työjärjestyksen hyväksyminen
§ 483 Pöytäkirjan tarkastus
§ 484 Ajankohtaiset asiat
§ 485 Poikkeamislupahakemus 698-401-30-4, Mäntykankaantie 39/Rovaniemen Master Oy
§ 486 Lausunnon antaminen Pohjois-Suomen hallinto-oikeudelle vuokraoikeuden haltijan valitukseen kaupunginvaltuuston päätöksestä 9.9.2019 § 54 asemakaavan ja tonttijaon muutos 9. kaupunginosa korttelit 9011, 9012, 9021, 9022, 9023, 9026 ja 9029 sekä voimansiir
§ 487 Asemakaavan ja tonttijaon muutos 9. kaupunginosa korttelit 9011, 9012, 9021, 9022, 9023, 9026 ja 9029 sekä voimansiirto-, virkistys-, katu- ja teollisuusraidealueet Hallitien ympäristö, täytäntöönpanosta määrääminen
§ 488 Kerrostalotontin 4-412-7 myynti tarjousten perusteella os. Kivikatu 27
§ 489 Kaupungintalon peruskorjauksen hankesuunnitelma
§ 490 Kantelu Rovaniemen kaupungin perusturvalautakunnasta
§ 491 Rovaniemen Kehitys Oy:n toiminnan siirtäminen kaupungin omaksi toiminnaksi
§ 492 Talousarvion täytäntöönpano-ohjeet vuodelle 2020
§ 493 Kaupunginhallituksen käyttösuunnitelma vuodelle 2020
§ 494 Aluelautakuntien käyttösuunnitelma vuodelle 2020
§ 495 Henkilöstö- ja koulutussuunnitelma
§ 496 Tarjous Avara Oy:n osakkeista
§ 497 Lapin kuntien hakemus työllisyyden kuntakokeiluun
§ 498 Eroaminen Rovaniemen koulutuskuntayhtymän hallituksen jäsenyydestä / Laiho
§ 499 Rovaniemen koulutuskuntayhtymän yhtymäkokous 18.12.2019 / toimiohjeet
§ 500 Valtuustoaloite ruokajakelun ja ruoka-avustusten keskusvaraston perustaminen ja ylläpito
§ 501 Valtakunnallisten kotiseutupäivien 2022 hakeminen
§ 502 Tilaliikelaitoksen johtajan viran lakkauttaminen
§ 503 Sivistys- ja hyvinvointipalvelujen toimialan toimialajohtajan viran perustaminen
§ 504 Elinvoimapalvelujen toimialan toimialajohtajan viran perustaminen
§ 505 Tilapalvelukeskuksen johtajan viran perustaminen
§ 506 Tilapalvelupäällikön viran perustaminen
§ 507 Antti Lassilan virkasuhteeseen liittyvät toimenpiteet
§ 509 Riitta Erolan virkasuhteeseen liittyvät toimenpiteet
§ 510 Martti Anttilan virkasuhteeseen liittyvät toimenpiteet
§ 511 Pekka Latvalan virkasuhteeseen liittyvät toimenpiteet
§ 512 Kaupunginjohtajan sijaisen määrääminen
§ 513 Arvonimen hakeminen
§ 514 Viranhaltijoiden, lautakuntien ja johtokunnan päätösten otto-oikeus
§ 515 Ilmoitusasiat